### Resume

Ejer af Tirsbæk Bakker ønsker at udstykke 4. etape af [adresse] og har anmodet om udarbejdelse af en lokalplan. Området er i dag landbrugsjord og ønskes udstykket i ca. 45 parcelhusgrunde og ca. 35 rækkehuse.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik:

Teknisk Udvalg besluttede på mødet 8. februar 2022, pkt. nr. 32, at igangsætte udarbejdelse af lokalplan nr. 1347.

Lokalplanens indhold:

Winni Østergaard giver mulighed for at udstykke 4. etape af [adresse]. Området er meget attraktivt og alle parcelhusgrunde i de andre etaper i området er solgt.

På det ca. 17 ha store landbrugsareal nord for [adresse] skal der udstykkes ca. 45 parcelhuse og ca. 35 rækkehuse.

Principperne fra de tidligere etaper fortsættes i det nye lokalplanområde med vægt på landskabets og naturens kvaliteter og den gode bygningsarkitektur. Den nye bebyggelse skal derfor indordne sig landskabet og de terrænforskelle, der er i området. Centralt og bærende for disponeringen af området er de nyanlagte søer/vådområder.

De strenge krav til placering af parcelhuse på grundene og til arkitekturen i lokalplanerne for [adresse] løfter området og påskønnes af beboerne, når de ser kvaliteten i de færdigudbyggede boligveje.

De tidligere rækkehusprojekter i området er et fint eksempel på en god rækkehusudstykning. Principperne med at alle har direkte adgang til de grønne områder, at husrækkerne er brudt for minimum hver 5. hus, samt en moderne og varieret arkitektur føres videre i den nye plan.

Vej- og stinet tilpasses også landskabet og binder området op på det eksisterende [adresse] og naturen i området.

Projektet er i overensstemmelse med kommuneplanen og helhedsplanen for området.

Miljøvurdering:

Forslag til lokalplan nr. 1347 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat. Høringsperioden for lokalplanen fastsættes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring:

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Området er tæt på eksisterende hovedtrafikårer herunder motorvejen, hvilket reducerer omvejskørslen. Der er mange stier i området, der binder op på andre stisystemer, og der kan derfor cykles til f.eks. Engum skole.

Lokalplanen giver mulighed for så mange nye boliger, at [adresse] nu får betjening med kollektiv trafik. Bussen får stoppested nær krydset [adresse].

En langt større del af lokalplanområdet end ved andre planer, udlægges til grønne områder.

Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 29. marts 2022, pkt. 76:

at udvalget anbefaler over for byrådet, at forslag til lokalplan nr. 1347 vedtages og offentliggøres i 4 uger.

Beslutning fra Teknisk Udvalg, 29. marts 2022, pkt. 76:

Anbefalet.

Beslutning fra Økonomiudvalget, 19. april 2022, pkt. 88:

Anbefales.

### Beslutning

Godkendt.